Alegzandra/wili-2018-roplus huggingface dataset:
Jndr'à 'u 1987, avenne vinde 'nu congorse radiofoneche "Nasce una stella", iesse cu 'nu ruole de popstar jndr'à 'na radio novelle. 'U stesse anne firme 'nu condratte cu 'a Fonit Cetra: cu 'u nome d'arte Mietta (suggerite da Claudio Mattone) debbutte a 'u Festival de Sanremo 1988 cu 'u brane Sogno, scritte da 'u stesse Mattone. Sembre jndr'à 'u 1988 partecipe, 'nzieme a otre candande, a 'u singole Per te Armenia, le quale recave onne state date a le vittime d'u terramote.

Le prime notizie secure d'u castelle resalene a 'u 970, mendre jndr'à 'nu diplome d'u 1081 'u castelle resulte de probbietà de Riccardo Senescalco. Cu 'u dominie angioine, 'u castelle pigghiò l'aspette de 'na fortezze cu bastiune e torre merlate. Subbìe diverse trasformaziune sotte le Aragonise e jndr'à 'u XVIII sechele 'a famigghie de le Imperiali recostruì 'a torre ottogonale e 'a facciate verse 'a gravine, opere de l'architette leccese Mauro Manieri. 'U castelle passò successivamende in possesse de diverse probbietarie e avenìe accatte 'a fine da 'u Comune, ca l'ave scacchiate cumme simbole d'a cetate, facenne arrecurdà l'avvenimende cu 'nu franghebbolle a jidde dedicate, emesse 'u 13 abbrile 2007.

Frida (2002), tratte da 'a biografije scritte da Hayden Herrera, dirette da Julie Taymor e 'nderpretate da Salma Hayek, ca probbie grazie a stu film ha ricevute 'na nomination a l'Oscar cumme attricce megghia megghie. 'U film ha state presendate a 'a Mostre d'u Cineme de Venezia jndr'à 'u 2002;

'A feste patronale de Sand'Andonie da Padova se face 'u 12 e 13 sciugne. Politicamende parlanne, 'na questione assaije sendute da 'a popolazzione d'a frazione marinese jè 'u tendative de recanoscere l'indipendenze amministrative da 'u comune de Genòse.

'U Granducate de Lussemburghe jè 'nu state membre de ll'Aunìone Europèe acchijate 'mbrà Germanie, Frange e Bèlge. Jè 'nu state senze sbocche a 'u mare.

'U windsurf e 'a vele sonde sport assaje pratecate, favorite da le vijènde ferzute, me pure 'a pesche sportive e le immersione subacquee. 'N'otra attivetata pratecate jè 'u mudflat hiking ca conziste ind'ò fùscere suse a 'u fanghe ca avène fôre da 'u mare duranne le periode de vasce marèe jndre quacche vanne sceografeche particolare.

Paolo VI jè 'na circoscriziune acchiate jndr'à periferie nord d'a cetate de Tarde, destinate prengepalmènde a lle javitaziune de lle fatijature de l'ILVA de Tarde. Tène 'na popolazziune de 18.007 crestiáne. 'U territorie d'a circoscriziune jè de 55,05 km² cu 'na denzetà de 731 ab./km². 'U quartiere pigghie 'u nome d'u Pape Paolo VI ca, jndr'à nuttate de Natèle d'u 1986 ha celebrate 'na storeche messe 'mbrà lle fatijature, accussì 'u quartiere nuève ha state dedicate a jidde.

Sus a sinistre d'u 'ngresse ste angore sana-sane 'a cappelle dedicate a San Giacome, costruite a opere de Giacome Protontino jndr'à 'u 1568 cu l'altare de San Lorenze, cchiù nnande dedicate a le Anime d'u Priatorije; 'u nome nuève avenìe pigghiate apprisse a l'accatte d'a cappelle da vanne d'a Confraternità d'u Sandissime Crugefisse e Priatorije ca avìe 'a sede addà 'mbonde a quacche anne fa.
Duranne 'a prima uerre mundiale jndr'à 'u paese avenèrene ospitate diverse reggeminde de l'esercite tagliàne dirette a 'u fronde. Pe arrecurdà le cadute mazzafrise avenìe 'nzippate 'nu Monumende a chiazze Vittorio Emanuele II.

'A cetate ha state soggette de granne destruziune e le recostruziune, se penze, ca avènene spicciate jndr'à 'u 2009, ma lore sonde ostacolate da le probbleme tecnece, ambiendale e sociale.

'a macchia dorete sus a l'operchele jè presende assaje vote e jè frazionete jndr'à doje o cchiù macchie cchiù piccenne, non jà maje vistose e jè uniche cumme jndr'à ' u cefale dorete;

'A Provinge de Ragusa ète na provinge d'a Sicilia de 316.488 crestiáne. 'A provinge de Ragusa jè vagnate a sud da 'u Mar Mediterraneo e confine a est cu 'a provinge de Caltanissetta, a nord cu 'a provinge de Catania e a ovest cu quedde de Siracusa.

Pe colpe de le 'nzediaminde de le 'ndustrie pesande ca onne caratterizzate Tarde ca ste vecine, da 'u seconde dopouerre 'u comune de Mazzafre jè inderessate da 'nu forte 'nguinamende, specie atmosfereche, pe colpe de le smalteminde industriale, soprattutte 'a diossine. Le conzeguenze sus 'a salute d'a popolazione sò assaije rilevande, cumme attestate da le date epidemologgiche scritte pure sus a 'n'articole de "L'espresso" jndr'à 'u 2007 ca paralne de l'elevate ingidenze de le tumore a 'a pleure polmonare e de le otre malattie legate a le vie respiratorie.

Fine a ô spicciare de lle anne uèttande sonde state reggestrate nevicate record. Jndr'â lle sciùrne d'a nevicate d'u sèchele d'u 1985 ca ha colpote 'u nord Itaglie s'ète superate 'u metre e mmienze. 'A neve a Piacenze ète sembre arrevate duranne 'u periode 'nvìernale, fenomene assaje naturale, me da 'nu picche de anne a quèste parte, probabbelmènde a cause de le cangiaminde climateche, 'u fenomene ète devendate sembre vije-vije cchiù rare e 'a neve fàce 'a combarse sove sule jindre assaje picche occasiune, pure ccu precipitazione de piccele 'mbortànze Jndr'â lle urteme anne 'a neve ète turnate abbondande e jndr'â lle 'nvìerne d'u 2008/2009 se sonde reggestrate precipitazione nevose record. 'A temberature masseme medie jndr'ô scennàre ète de 3-4 grade mendre jndr'ô luglie pòte ccu arrive a lle 29-31-32-33 grade.

Mustafa Kemal Atatürk (Thessaloniki, 1881 – Istanbul, 10 Novèmmre 1938) ha state 'nu politeche turche. Atatürk ha state presidente d'a Turchie.

Valencia, capeluèche d'a "comarca" Cetate de Valenza, d'a provinge cu 'u nome stesse e d'a Comunità Valenzana, famuse 'a feste de le Fallas 'u 19 màrze. Crestiáne: cirche 810.000.

L'edificie jè cu 'na navate sulamende cu quattre altare laterale. A destre de l'altare maggiore se stipane le reste d'a chiesere rupestre de Sand'Eustachio. Fore stonne le reste de otre e doje chiesere rupestre: Sanda Marije Maddalena e Sanda Parasceve.
Assunde 'u titole ufficiale de Marescialle-Presidente, cu putere assolute, Mobutu organizze 'nu proprie partite uneche, 'u Movimènde Populare d'a Rivoluzione (MPR), cu 'u combite de dà 'na nuève fazze culturale ad 'u Paise, basate sus 'a tradiziune e sus a le consuetudene d'u luèche. Jndr'ô 1971 ô State jè ribattezzate "Zaire", repigghianne andìche toponomasteche. Jndr'ô stesse periode 'u Laghe Alberto ha state ribattezzate "Laghe Mobutu Sese Seko". 'U cristiánesime fu fortemènde avversate da 'ô state, a vandagge d'u tradiziunale animisme.

Kālidāsa jè 'u cchiù granne poete d'a letterature classeche indiane, vissute probbabbilmende 'mbrà 'u IV e 'u V sechele. Se penze ca ha vissute a 'a corte d'u sovrane Gupta Chandragupta II.

'U Gange (chiamate da lle crestiáne d'u luèche Ganga, Devanagari गंगा) jè 'nu granne jume d'u subcondinènde indiane ca scè verse oriènde attraversanne le chianure d'u nord de l'Indie e 'u Bangladesh. Tène 'na longhezze de 2.510 km e le sorgènde sove sonde acchijate sus a 'u ghiacciaje de Gangotri jndr'ô state indiane de l'Uttarakhand, jndr'â ll'Himalaya cendrále. Spicce jndr'ô Gurfe d'u Bengale cu 'nu granne delte jndr'ô reggione d'u Sundarbans. Pe' assaje millenne ha godute de 'na posizione 'mbortande assaje jndr'â releggione indù jndr'â ll'Indie e jè adorate jndr'â forme sove personifecate d'a dèe Ganga.

Da quanne ète presidende d'a Commissione europèe, Barroso hé ppegghiáte lauree honoris causa da lle universetate de Kobe, Edimburgo, Liverpool, Sophia-Antipolis, Pittsburgh, Łódź, Ginevra, Bucarest, Baku e Ghent, d'a Roger Williams University de Rhode Island, d'a Georgetown University, d'a pondìficie universetate cattoleche de São Paulo, da ll'universetate Candido Mendes e da ll'universetate Estácio de Sá de Rio de Janeiro, d'a Warsaw School of Economics, da ll'universetate Tomas Bata de Zlín e d'a Chemnitz University of Technology. Jndr'â Itaglie hé ppegghiáte 'na laurèe honoris causa jndre scienze polìteche da ll'universetate de Genova jndr'ô 2006, jndr'â economije da ll'Universetate La Sapienza jndr'ô 2007 e jndr'â giurisprudenze da ll'universetate LUISS Guido Carli jndr'ô marze 2011.

A 'u 'nderne de l'abside ste 'u core quattrecendesce, jndr'à 'u quale se ponne ammirà tre tele, de artiste scanusciute: l'Adorazzione de le Magi, ca resale a le prime decennie d'u Settecinde, l'Assunde, sembre d'u settecinde, e 'u Repose jndr'à l'Eggitte, d'a seconda metà d'u Seicinde.
'A releggione de Abramo ('u Ebraisme), 'u Crestiánesime e l'Islam onne avute origgene jndr'à l'Asie Occidentale. 'U Giudaisme, 'a cchiù andiche de le fede abramiteche, jè praticate principalmende jndr'ô Israele (ca tène 'a cchiù granna popolazziune ebraiche d'u munne), pure ce piccele comunità stonne jndre otre paise, cumme 'a Bene Israele jndr'à l'Indie. Jndre Filippine e Timor Est, 'u cattolicesime jè 'a releggione predominande, ma jè state 'ndrodotte rispettivamende da le spagnole e da le portoghese. Jndr'à Armenie, jndr'à George e jndr'à Russie 'a releggione predominande jè quidde ortodosse oriendale. Varie denominazziune crestiáne onne aderite jndre quacche parte d'u Medie Oriende, accusì cumme 'a jndr'à Cine e jndr'à l'Indie. 'A cchiù granna comunità musulmane (jndre le confine de 'na naziune) jè jndr'à Indonesie. L'Asie meridionale (principalmende 'u Pakistan, l'Indie e 'u Bangladesh) tènene 'u 30% de le musulmane. Ce sonde pure 'nu 'mbortande numere de popolazziune musulmane jndr'à Cine, jndr'ô Iran, jndr'à Malaysia, jndr'ô sud de le Filippine (Mindanao), jndr'à Russie e jndr'à cchiù granna parte de l'Asie occidentale e de l'Asie cendrale.

L'apicolture ere 'n'attivitate redditizie assaije, praticate 'nu tiembe jndr'à gravine, addò le arnie avenèvane mise jndr'à le grotte (une se chiame "Grotte d'u miele").

Le prime operazioni manuali da compiere sono quelle di rimozione degli otto calaggi e di sganciamento dei due chiavistelli posti alle estremità, che hanno lo scopo di rendere il ponte stabile quando è chiuso. L'apertura vera e propria inizia con la rotazione di circa 45° del semiponte lato Borgo Antico, quindi con la rotazione di 90° del semiponte lato Borgo Nuovo, seguita dal completamento della rotazione di quello lato Borgo Antico.

'A cetate se iacchie sus 'a Cordillera Oriental Colombiana, e jè delimitate da 'nu sisteme monduose da 'u quale se scucchiane le massicce de Monserrate e Guadalupe ad est d'a cetate.

A valle de Acquaviva, 'nzign'ô confine cu l'Itaglie se iacche 'a curazie (frazione) de Gualdicciolo, addò sonde prodotte le liquore d'a maggior parte d'a produzziune naziunale sammarinese.

Jndr'à le prime anne sessande, l'industrie siderurgeche de Tarde, l'Italsider, assorbìe 'nu sbuènne de fatiature mazzafrise. A Mazzafre aprìe 'na fabbriche pa produzione debirre de probbietà d'a Dreher.

Jndr'à l'anne s'onne aggiunde vota pe vote le provinge nuève, jndr'à ìu 2009 s'onne aggiunde a 'a classifeche le quattre nove provinge d'a Sardegna, Olbia, Ogliastra, Carbonia Iglesias e Medio Campidano.

Ccrejète jndr'ô 1859 e recanosciute cumme state 'ndependente jndr'ô 1877, 'a Romanie confine a nord-est cu l'Ucraine e 'a Repubbleche de Moldavie, ad ovest cu l'Ungherie e 'a Serbie e a sud c'a Bulgarie. 'A Romanie tène pure 244 km de litorale sus a 'u Mar Gnure.
'Na prima tesi jè ca le reste de Atapuerca rappresendane 'u prime tendative da vanne de Homo heidelbergensis de assè da l'Afriche, addò se onne prive d'a presenza soje ggià 600 000 anne fa e, ca allore colonizzanne l'Europe avesse fatte da progenitore a Homo neanderthalensis, invece in Afriche se evolveve Homo sapiens e in Asie Homo ergaster, d'u quale putesse essere 'u discendende. Sta tesi ne putesse dicere ca l'H. heidelbergensis ha state l'urteme andenate comune 'mbrà nuje e Homo neanderthalensis.

Sinnache: Vicinze Pastore (lista civiche) da 'u 28/05/2006Cendraline d'u comune: {{{TelefonoComune}}}Email d'u comune: comunediroccaforzata@libero.it

le argine, ca no sembre se iacchijene, ca sonde doje rilieve d'u terrene parallele a ll'alvee, ca 'ô scucchiáne; pòtene ccu esse naturale (furmate d'a deposizione a le late d'u flusse d'u materiale traspurtate) o artificiale, quagghiate ccu condène 'u flusse jndre a lòre ccu evite ca jidde inonde le vanne ca 'ô circunnane;

Avènene pò erogate servizie de ricezione e ristore e tutte le servizie connesse cu 'u turisme nautiche: attracche attrezzate, riparazione, rifornimende carburande, 'mbormaziune turisteche, eppure attività ricreative, sportive, culturale e artisteche.

ISO 3166-2:CX ète 'n'ISO stàndàrd ca dìce le codece sciugrafece: Jè 'nu sotto 'nzieme de l' ISO 3166-2 ca s'applechesce a l'Isole de Natale.

Mondeparane (in tagliàne Monteparano, in dialette locale Muntiparanu) éte 'nu comune tagliáne de 2.408 crestiáne d'a Provinge de Tarde, jndr'à Pugghie.

'A capitale d'a Colombie tène 'na rezze de piste ciclabbele assaje spannùte. Duranne le fine sumáne, 'a longhezze de le percorse stradale dedicate unecamènde ad 'u traffeche ciclabbele ammondane a 'nu totale de 100 km. Jè pure presende 'nu servizie de autobus veloce veloce chiamate TransMilenio.

Fine da le urteme decennie d'u V sèchele tuttavie, e angore cchiù jndr'ô corse d'u sèchele successive, 'a lenga greche vè chiane chiane pigghianne 'na chiare preminenze sus quèdde latine. Durande 'u regne de Eraclio I (610-641) 'a koinè greche se 'mbose pure cumme lenga ufficiale de le 'Mbere, pigghianne definitivamende 'u puèste d'u latine. 'U cangiaminde fù ajutate d'a definitive perdite de 'na granna parte de le territorie ca non g'erene grecofone ('n particolare quidde de lenga copte, siriache ed ebraiche a seguite de le conguiste de le Arabe 'ndorne a 'u 650. Oltre ad essere lenga d'ause quotidiane da timbe, 'u greche devende jndre quiste mode pure 'a lenga ausate, jndre 'na forme ca se pò definì esclusive, jndr'à Chieshe, jndr'à letterature e jndre transaziune commerciale. Le vècchie provinge divendene otre tande teme, le guvernatore stratiote e le 'mberatore stesse ere chiamate cu 'u titole greche de basileus, signe d'a oramaie assolute predominanze de quèste lenga jndr'ô 'mbere.

Confine ad est cu le Pajèsere Basche (provinge de Biscaglia), a sud cu 'a Castiglia e León (provinge de León, Palencia, e Burgos), ad ovest cu le Asturie, e a nord cu 'u Mar Cantabrico. 'U capeluèche soje jè Santander.
'A sove approfunnite canoscenze de lle tagliáne ha state pure oggette jndr'ô 1929 de 'nu studie d'ô storeche Nicolae Iorga da 'u titole De unde a învăţat italieneşte Ienăchiţă Văcărescu? (Addò ha 'mbarate le tagliáne Ienăchiţă Văcărescu?

dari o gabri o yazdi — non s'ha da confonde cu 'u dari de l'Afghanistan, jè parlate da le zoroastriane de l'Iran residende jndre dò cetate de Yazd e Kerman. Cunde picche migliaie de parlande.

Jndr'à 'u decemmre 2008, 'a Reggione Pugghie ha appruvate a maggioranze 'na legge reggionale condre a le diossine. 'A legge obbleghesce a nò subranà certe limite sus a le emissiune industriale a partè da l'abbrile 2009: l'Ilva, cumme le otre aziende, onna scennè sotte a 0,4 nanogramme oe metrocube endre 'u 2010. Jndr'à 'u febbrare 2009, 'na cangiamende a 'a legge reggionale ha però allungate le timbe pu prime tagghie de le limete de diossina a 2,5 nanogramme a metrocube, spustanne da 'u prima abbrile a 'u 30 sciugne 'a trasute in vigore d'u limite stesse, stu cangiamende ha state necessarie purcè 'u Ministre de l'Ambiende avere minacciate de 'mbugnà 'a legge..

L'Aeropuerte de Tarde-Vurtagghie "Marcello Arlotta" face servizie de linèe pu traffeche passeggere cu le vole charter. Le otre aeropuerte cchiù vicine sonde:

A 'u 'nderne ospite 'u Criste sospirande. Ave sede 'a "Venerabbele arciconfraternite d'u Sandissime Sacramende". funnate jndr'à 'u Cinghecinde.

'U vestibole jè arricchisciute de marme colorate assaije, da le quale ste pure fatte 'u pavimende. Se iacchiane doje statue de San Giuanne Gualberto a destre e de San Gesèppe a sinistre. 'A prime ha state attribbuite quacche tiembe fa da 'nu studiose locale, Alberte Carducci, a 'u scultore napuletane Gesèppe Sanmartino.

Le pìsce de stu genere arrivane 'mbonde a 15-53 cm de lunghezze. Cuèrpe cilindriche, cchiù apiattite jndr'ô vendre, cape arrotondate, e 'na granne vocche revolte verse sus. Le pinne dorsale so' granne, chidde vendrale cchiù piccenne. Jndr'ô dorse téne 'na spine velenose gnure. 'U culore d'u dorse jè vianghe, o argendeo, sus a le fianghe jè gialle co' macchie dorete e brune, ca fàcene ddo' linèe longitudinale; 'u vendre jè gialle-vianghe.

L'A.S.D. Cellino Calcio, dopo aver rinunciato al passaggio in Promozione conquistato sul campo al termine della stagione 2011-2012 e dopo tre campionati consecutivi vinti, nella stagione 2012-2013 è scomparsa dai quadri calcistici pugliesi.

'Nfine Bogotá tène 'nu munne de bibbliotèche (ce ne pòtene cundà 33), me 'a cchiù 'mbortande jè 'a Bibbliotèche Luis Ángel Arango, ca cunde cchiù de quàtte miglione de volume.

'N'otre settore in forte sveluppe jè quidde turisteche sus a Marine de Genòse ca ave purtate a l'ammodernamende de le 'mbiante balneare, a 'a valorizzazzione de le spiagge, d'u Parche Comunale e d'a pineta Reggine, a 'u refacimende de l'indere percorse stradale ca colleghe Genòse a Marine de Genòse, cu 'u conseguende insediamende sus a 'u territorie de villagge turistece, camping e discoteche. Jndr'à 'u 2011 'u comune de Genòse ave avute pa tredicesima vote 'a "Bandiera Blu" d'a FEE pa qualitate d'u mare sue.
'A Moldavie jè 'na repubbleche parlamendare, 'u Cape de State de ôsce a die jè Marian Lupu, ca stè svolgenne le funzione sove ad interim 'n'quanne Presidende d'u Parlamènde; 'u Prime ministre jè Vlad Filat, ca tène le 'ngareche da 'u 17 settèmmre 2009. Da lle 'ndependenze 'a Moldavie jè ufficialmènde 'nu State neutrale.

Le precipitaziune sonde scarse, 'u valore de ogne anne, jè 555 mm de piogge, 'nu valore ca jè sotte a quidde d'a medie reggionale. Jndr'à l'urteme anne se onne reggistrate forte piogge ca onne causate a bellezze de tre alluviune disastrose.

'U Mare Piccele jè da conziderarse 'nu mare inderne, e allore, presende probbleme de recange de l'acque. Le doje sene sue sonde idealmende divise da 'u Ponde Punda Penne Pizzone ca 'nzecche 'a Punda Penne cu 'a Punda Pizzone: 'u prime sene tène 'a forme de 'nu trianghele cchiù o mene, addò le vertice meridionale sonde rappresendate da l'aprture a Est sus a 'u seconde sene e dall'aperture a Ovest sus a 'u Mare Granne tramite 'u canale naturale de Porta Napule; 'u seconde sene tène invece 'a forme de 'n'ellisse, ca tène l'asse cchiù granne ca mesure quasi quase 5 km in direzione Sud Ovest-Nord Est. Jndr'à 'u prime sene jesse 'u fiume Galeso.

Diceve Aristosseno ca "'u vere ammore d'u belle stè jndr'à l'attività prateche e jndr'à le scienze; purcé l'amà e 'u vulè bbuene onne inizie da le usanze bbuene e occupazzione, accussì cumme, jndr'à le scienze e esperienze, quidde bbuene e oneste amane avveramende 'u belle; mendre ciò ca dè de cchiù jè ditte ammore d'u belle, ca vò ccu dice quidde ca se manefèstesce jndr'à necessità e jndr'à le bbesogne d'a vite jè 'a spoglie d'u vere ammore."

ISO 3166-2:CN ète 'n'ISO stàndàrd ca dìce le codece sciugrafece: Jè 'nu sotto 'nzieme de l' ISO 3166-2 ca s'applechesce a Repubbleche Popolare d'a Cine.

'U Regne d'u Congo sopravvisse ad 'u cundatte cu lle Europee pè deverse sèchele, passanne a timbe alterne d'a sfere de 'nfluenze d'u Purtugalle a quèdde de le Olanne e viceverse. 'A fine d'u regne ha state formalizzate d'a Conferenze de Berlino d'u 1884-1885, jndre cui 'a reggione ha state assignate ad 'u re d'u Belge Leopoldo II.

Ind'ô 1954 pigghie 'a maturetà classeche ô licée salesiáne "Sant'Ambrogio" de Meláne. Tanne po' s'appundoje a' facultáte de Sciurisprudènze, addò se laurió 'nlègge ind'ô 1961 cu 'a lode, presendanne 'na tése sus'ô condratte pubblicetarie ca le facì pigghià 'a bborse de studie.

Ind'à storie 'u Jiume Azzurre jè addevendate assaje vôte 'u confine polìteche 'mbrà 'u Nord e 'u Sud d'a Cine pe' vije d'a difficoltate de attraversarle. Assaje battagghie sonde avenùte 'nzign'u jume, 'a cchiù famuse de le quale jè 'a battagghie de le scogghiere russe, ind'ô 208 d.C., duranne 'u periode de le ttréde regne.
'U cendre e le periferie erene pè 'a maggior parte tenute scucchiáte da mondagne e deserte. Le mondagne d'u Caucaso d'u Himalaya e le deserte d'u Karakum e d'u Gobi erene granne barriere e le cavaliere de le steppe ce putevane passà attraverse sule cu difficoltà. Mendre le crestiáne de le cetate, erene cchiù avanzate tecnologgecamende e socialmende, jndre 'nu munne de case putevane fare assaje picche jndre l'aspette de difese militare ce se conzidere 'a granne forze de le orde dele nomade a cavalle de le steppe. Comungue, le pianure non g'onne avute assaje praterie apirte purcè jidde onne potute sfruttà 'a granne forze de le cavallerie lòre, pè quiste e otre raggione, le nomade ca onne conquistate state jndr'à Cine, jndr'à l'Indie e jndr'ô Medie Oriende, spesse sonde state cchiù megghie a levelle locale, ce jndre società cchiù ricche.

L'altare maggiore jè supranate da 'nu cibborie d'u 1652 mandenute da quattre culonne piccene de spogghie cilindriche de porfide de reimpieghe, e sus a 'u quale se iapre 'a cupole cendrale cu affresche d'u pettore Dumineche Torti da Rome.

Jndr'à 'u XV sechele, arrevarene jndr'à 'u Regne de Napule le Albanise (Epirote) guidate da Gjergj Kastriot Skanderbeg, chiamate da 'u re Ferrante I d'Aragona pe calmà le barone in rivolte, alleate, a lore volte, cu le Angioine. Domate le barone e sconfitte le lore alleate, a le albanise, ca s'avere condraddistinde jndr'à uerre, avenìe congesse de insediarse jndr'à 'nu sacche de cendre d'u regne ca erane quase disabbitate. Jndr'à zone d'u tarandine, se recostruirene 'nu sacche de paise addò l'albanise erane assaije probbie. Le casale occupate averene state chidde de Rocca, San Giorgie Ioniche, Faggiano, Monteparano, Fragagnano e San Marzano de San Gesèppe. Une de chiste ere Roccasforzata, une de le prime cendre occupate da le surdate de Skanderbeg, ca diedere vite a quedde ca avenìe chiamate, jndr'à storie de le colonie albanise in Itaglie, 'a terza migrazione.

25-26-27-28-29 settemmre: Solenne Festeggiaminde in onore de le Sande Midece Cosma e Damiano e de San Michele Arcangelo (prugessione de le statue de le sande patrune e "Scammisciata", o "Cavalcate de le Angele")

'U Sahara non ge tène 'nu aspette uneforme, se pòtene acchijà 'nfatte deverse tipe de paìsagge: l'hammada, deserte de chianghe anude, lisce, 'ngise e fatijate da le vìende ca crèje acute e tagghiènde schegge, 'u serir, ccrejète da 'nu strate de chianghe e ghiaje e l'erg, chiamate pure idean, jndr'ô Sahara cendrale, formate da le caratteristeche dune de réne.

'U sanduarie de osce a die, dedicate a 'a Madonne d'a scale, avenìe costruite sus a 'na cappelle cchiù andiche partenne da 'u 1729, sus a 'nu proggette de l'ingegnere Scarcia de Tarde, e avenìe spicciate e apirte a 'u culte jndr'à 'u 1737. 'A facciate jè in stile barocche e 'u 'nderne jè 'a croce latine.

'Nu cendre speciele de differenziazzione de le specie de Alose se iacchje intorno all'area d'u Màre Gnure e d'u Màre Caspio, addò se iacchjene ninde ninde 'na duzzine de specie endemiche.
Le confine d'a repubbleche de ôsce a die sonde auguale a quidde d'a repubbleche socialiste sovieteche ca stàve d'apprìme, nasciùte jndr'ô 1940 da ll'occupazione da parte de ll'Aunìone Sovieteche d'a Bessarabie, jndre quidde mumènde rumene. D'ô scucchiamènde de le territorie annesse nascètte 'a repubbleche moldave, vanne de ll'Aunìone Sovieteche, a cui ha state aggiunde inoltre 'a Transnistrie. 'A Bessarabie meridionale, o Bessarabie storeche, tuttavije, ha state assignate a l'Ucraine; 'a Bessarabie s'ère a sove vôte ccrejète da l'annessione jndr'ô 1812 a lle 'Mbere russe d'a vanne oriendale d'u prengepáte de Moldavie e d'a "Bessarabie storeche", derette possesse de lle 'Mbere ottomane.

Accussì 'mbortande jndr'à storie olimbeche andiche ha state Tarde ca jndr'à l'Olimbiade de Pechine ha state allestite 'na mostre cu l'atlete de Tarde.

'U stuezze romane d'u munne oriendale (ca successivamende avrebbe furmate le 'Mbere romane d'Oriende) ha state parzialmende resparmiate da le difficoltà ca hagghie vissute quèdde occidendale jndr'ô III e IV sèchele, grazzie a 'u soje cchiù granne sviluppe economeche e ad 'a superiore ricchezze. 'A proprie prosperità economeche ere dovute, cchiù ca a le granne resorse agricole d'u territorie, pure e soprattutte a 'na cchiù granna diffusione de le commerce, le quale stavane sus a 'na fitte rete urbane. Picche anne dope 'a muèrte d'u granne Teodosio e 'a formaziune de 'nu 'Mbere propriamende oriendale e de 'nu occidendale (395), se scatenarene le 'nvasiune (V sèchele). Quèste urteme purtarene rapidamende a 'u collasse le 'Mbere Romane d'Occidente e causarene, 'ndorne a l'anne 400, danne e squasciamende jndre alcune zone de le Mbere d'Oriende (penisole balcaniche) ad opere de le Visigote, senze però squascià l'aunità territoriale d'u State.

Ô state d'Israele jè recanosciute da 'na forte maggioranze de lle state d'u munne (161 sus 192 jndr'ô 2007), n'coerenze cu 'a resoluziune 181 de lle Naziune Aunìte d'u 29 novèmmre 1947.

Gianni Romano, Desiderata per la scultura lignea, in Marco Bascapè, Francesca Tasso (a cura di), Atti della giornata di studio, Milano Castello Sforzesco 17 marzo 2005, Cinisello Balsamo 2005.

Costantinopoli fù jndre 'nu prime momende resparmiate grazzie a le soje granne e forte difese, però, cu l'arrive de le cannone, le mure (ca, tranne durande 'a Quarte Crociate, fùrene 'mbenetrabbile pè cchiù de 1000 anne) mò non g'erene cchiù 'na protezione adeguate de nnanze ad 'a nuève tecnologgie. 'A cadute de Costantinopoli ad 'a fine arrive martedìe 29 másce 1453, dope 'nu assedie de dò mise guidate da Maometto II. Costantino XI Paleologhe, pure ce le avessere conzigliate de scapputtà jndr'à Morea volle restà jndr'à cetate funnate da l'omonime 'Mberatore romane Costantino 'u Granne e fù viste pè l'urteme vote quanne tràseve jndre 'nu combattimende condre le giannizzere ottomane, ca vènèvène nnanze 'n mode pericolose, probbabbilmende perdenne oltre a le 'Mbere 'a vite sus ô cambe. Maometto II conguiste pure Mistra jndr'ô 1460 e Trebisonda, mettenne accusì fine ad ô state greche.
N'otre putenziale combetitore pè 'u Burj jè 'a Mubarak al-Kabir Tower (1.001 m) ca avrà da esse erette jndr'ô Kuwait cumme stuezze de 'nu granniose pruggette chiamate Madinat al-Harir ("'A Cetate de Sete") ca 'ncluderà pure 'nu stadie olimbeche, residenze, hotel, e negozie a 'u dettaglie. 'U pruggette rechiederà 25 anne pè esse purtate a termine.

20 sciùgne: sciùrne d'a bandiere (e de commemoraziune d'a muèrte d'u Gen. Manuel Belgrano ccrejàture d'a Bandiere Argendine e une de le dò "Padres de la Patria" cu José de San Martín).

Le Caraibe sonde 'nu luèche addò se ccrèjane assaje uragane. 'A staggione de le uragane scè da sciùgne a decèmmre, e cu 'na cchiù granna presenze 'mbrà aguste e settèmmre. P'a medie ogne anne se ccrèjane cchiù o mène 9 tembeste tropecale e 5 raggiungene 'a ferze de uragane. Seconne 'u Cendre Nacional de Huracanes jndr'â lle Caraibe se sonde verifecate 385 uragane 'mbrà 'u 1494 e 'u 1900. Le corrènde d'arije ca se sveluppane sus 'a coste occidendale de l'Afriche, jndr'ô percorse lòre attraverse l’Oceane Atlàndeche, pòtene ccu addevende tembeste tropecale e uragane, 'mbarticolare jndr'â lle vanne de vasce pressione d'a reggione oriendàle de le Caraibe.

'U Monde Everest jè 'a cchiù ìrte vette d'a Terre, 'a sove ìrtezze jè de 8.848 metre. Jè acchijate jndr'â catene de l'Himalaya, ad 'u confine 'mbrà 'a Cine e 'u Nepal.

Jndr'à 'u 1507, 'u feudo avenìe congesse, pe merite militare a 'u comandande albanese Lazzaro Mathes, a 'u quale succedìe 'u figghie Giuannangele ca se 'nzurò cu 'na discendende de Scanderberg, Porfida Musciacchio. Cchiù nnande, 'u feudo, avenìe accattate da Gabriele Scorna, a 'u quale succedìe 'u figghie Scipione. Jndr'à 'u 1559, 'u feudatarie de Roccaforzata ere Geronimo Forza; e jndr'à 'u 1617, Busicchio Renesi; e, cchiù nnande, 'a nepote Giustina. Jndr'à 'u 1679, 'u feudo ere dominie d'a famigghie Ungaro. L'urtema baronie ha state quedde d'a famigghie Chiulia, 'mbonde a 'u 1804 quanne 'u reggime feudale avenìe dichiarate estinde.

'U territorie d'a Buriazie, ce jè vagnate da 'u Bajkal p'u 60% d'a linee costiere e le crestiáne suve, le Buriate, fùrene annesse ad 'ô state russe da le trattate d'u 1689 e d'u 1728, quanne le terre 'ndorne ad 'u Bajkal fùrene scucchiáte d'a Mongolie. D'a metate d'u XVII sèchele a l'inizie d'u XX 'u numere de Buriate jè aumendate da 27.700 a 300.000.

'A gastronomije ceutine se mitte n'evidenze prengepalmènde pe' 'u pìsce soje, specialmènde 'u tunnarièdde e 'a sardèdde. Pure 'u pìsce fritte ète tipeche d'a zone.

'U comune se iacchie jndr'à vanne sud-oriendale d'a provinge de Tarde. 'U cendre javetate nasce leggermende in alture, a cchiù o mene 130 m s.l.m. e, face parte d'u monde (o serre) de Sand'Elia o Monde Doro, une de le collinette de le Murge Tarandine a cchiù o mene 10 km da 'u litorale salendine. Se iacchie a 13 km da Tarde.

Piacenze (Piasëinsa jindr'ô piacendine, Piacenza jindr'ô tagliáne) ète 'nu comune tagliáne de 102.871 crestiáne, capeluèche de ll'omonime provinge jndr'â ll'Emilia-Romagna.
Chiatona e Marine de Ferrara, borgate marenare ca se affacciane sus a 'u MAre Ionio. Marine de Ferrara nasce vecine a 'a foce d'u jume Patemisco invece Chiatona vecine a 'u confine cu 'u comune de Palasciane. Se animescene d'estate grazie a 'u turisme balneare.

'U Ponde Girevole (o Ponde de San Frangische de Paola) de Tarde jè 'a strutture ca culleghe l'isole d'u Borghe Andiche cu 'a penisole d'u Borghe Nuève. Inaugurate 'u 22 masce 1887 da l'Ammiraglie Ferdinando Acton, 'u ponde sovraste 'nu canale navigabbele luènghe 400 metre e larie 73 metre ca aunisce 'u Mar Granne a 'u Mar Piccele.

Jndr'ô Sahara mangane combletamènde le jume e accussì l'idrografije jè rappresendate da 'na rezze de valle disseccate e de jume fossele (arabe widyān, pl. de wādī, "jume" o "lette d'u jume") oriendate verse 'u Niger, 'u Ciad, e 'u Nile, jndr'â lle quale scorre l'acque sule 'ngase de chiogge sule pe' picche case abbondande. Ricche assaje jè 'nvece 'a circolazione d'abbasce ad 'a terre alimendate da 'nu munne de falde acchijate a deverse profunnetate ca donne origgene ad 'a granna vanne de le oase.

'U Brasile (nome ufficiale jndr'ô purtughese República Federativa do Brasil, Repubbleche Federative d'u Brasile) ète 'na repubblece federale de ll'Americhe meridionale. Confine a nord ccu 'a Colombie, 'u Venezuela, 'a Guyane, 'u Suriname ed 'a Guyane Frangese, a sud ccu l'Uruguay e ad ovest ccu l'Argendine, 'u Paraguay, 'a Bolivie ed 'u Perù. Ad est si affacce sus a ll'oceane Atlandiche.

Jndr'à 'u 1994, infatte, 'na spediziona soje ave purtate a 'a luce 'nu sbuènne de utensile de petre assaije semblice, troppe primitive pe essere attribbuite a Homo sapiens. 'Nu sacche de paleontologe pò onne attribbuite le fossile de Atapuerca a 'a specie H. antecessor, conziderate derette andenate de H. heidelbergensis, ca ave vissute jndr'à le stesse aree cchiù o mene 200 000 anne apprisse.

'A Grecie (in greche: Ελλάδα, o Ελλάς, Hellas, in tagliàne Grecia), nome ufficiale Repubbleche Elleniche (in greche: Ελληνική Δημοκρατία, Ellinikì Dimokratía [e̞liniˈkʲi ðimo̞kɾaˈtia]), jè 'nu state de l'Europe meridionale, 'u quale territorie congide in granne parte cu l'estreme lembe sud d'a penisole balcaneche.

'A cetate jè state funnate jndr'ô V sèchele da 'u Re Georgiane Vakhtang I Gorgasali (452-502) e jè devendate capitale 'nu sèchele cchiù nnande.

'A Thailandie jè canosciute pure cumme Siam, ca ète state 'u nome ufficiale d'a naziune fine ad 'u 24 sciùgne 1939. 'U nome Siam jè state cchiù nnande ausate da 'u 1945 fine ad 'u 11 másce 1949, date d'a definitive assunziune d'a denominaziune de ôsce a die.

De chiste, chidde atropizzate, cioò collegate derettamende a 'u javetate, sonde 'a gravine d'a Madonne d'a Scale, 'a gravine de San Marche e quedde de Sanda Caterina.

'U stemme jè a sfunne azzurre, cu 'na torre merlate a 'a ghibbelline a tre stuèzze, cu 'a porte aprte ca se mandene sus a 'na pianura verde, suverchiate da 'na corone.
Successivamènde, però, Nehru recanosce ca 'na posiziune neutraliste jndr'à lle combronde d'u comunisme 'ndernazionale, de nature espansioniste ed aggressive, non g'ère assaje realiste. L'aggressione subbìte da 'u soje paise da parte d'a Cine, inoltre, fà penzà jidde a scè acchianne ajute a lle pajèsere facènde parte d'a NATO ed a lassà le soje posiziune neutraliste.

Onne avenute 'a luce, 'nfatte, cchiù nnande cu de le scave: chiaute a fosse cu suppellettele sepolcrale, unguendarie, anforette, tazze, bicchire e otre matiriale ca combermane 'na presenze abitative. Le prime 'mbormaziune ca reguardane 'u feude de Rocca-vacchie resalene a 'u 1315.

'U nome ha state attribbuite a retrovaminde umane fossile precedendemende nnomenate Homo sapiens andiche , cu particolare referimende a chidde acchiate vecine a Heidelberg, jndr'à 'u Baden-Württemberg, jndr'à Germanie, sus a le rive d'u jume Neckar. Reste de H. heidelbergensis onne state acchiate in Afriche, Europe e Asia occidendale.

Sung Jae-gi e Sung Jae-ki(Coree:성재기 成在基, Daegu, 11 Settèmmre 1967 – Seul, 26 Sciugne 2013), ha state 'nu Human right activists, Civil activists e felosofe Coree d'u Sud.

'U Laghe Bajkal (jndr'ô russe: О́зеро Байка́л[?], Ozero Bajkal, ['ozʲɪrə bʌj'kɑl], jndr'ô mongole e jndr'ô buriate Dalai-Nor, Mare sacre) jè 'nu laghe d'a Siberie meridionale, scucchiáte 'mbrà le territorie de l'oblast' de Irkutsk e d'a repubbleche de Buriazie. Jè state sckaffate d'abbasce ad 'a tutele de l'UNESCO cumme patrimonie de l'umanetate jndr'ô 1996.

Caratteristeche prengepàle de le spiagge de Marine de Genòse jè 'a pinete de arbuste de macchie mediterranèe ca 'ngornisciane pe chilometre tutte 'u litorale.

'A suggettate de pallacanestre femminile cchiù rappresendative jè 'u Cras Basket Tarde, ca osce a die jè iscritte a 'u cambionate de Serie A1.

'U bacine d'u jume jè 'mbortande pe' quanne arreguarde le origgene culturale d'a Cine meridionale. Jè state scupìrte ca eca stonne attivetate umane 'ndorne a ll'arèe d'a dighe de le Ttréde Gole de ôsce a die da ben vindesètte millenne, accumenzanne 'u dibattite arreguarde a le origgene d'u popule cenise. Ind'ô Periode de le primavère e de le autunne, ne stavane lle statère de Ba e Shu longhe 'a rive ovest d'u jume, ind'ô Sichuan, ind'ô Chongqing de ôsce a die e ind'à ll'ovest dell'Hubei; 'ô state de Chu se iacchijève verse 'a metata d'u corse, coprenne cchiù o mène 'a vanne de Hubei, Hunan, Jiangxi, e Anhui meridionale. Le statère Wu e Yue se iacchijèvene a est d'u jume, ind'à lle Jiangsu, Zhejiang e Shanghai de ôsce a die. Pure ce 'a reggione d'u Jume Gialle erère cchiù ricche e prospere a quidde timbe, 'u clime cchiù mite e l'ambiende cchù pacifeche honne fatte addenvendare 'a vanne d'u Jume Azzurre cchiù adatte a ll'agricolture.

Domine 'u quartière de Wuchang d'a cime d'a Colline d'u Serpende (Sha Shan). Se tratte d'a recostruzione de 'nu monumende de 1.700 anne fa, 'nzippate pe arrecurdà 'nu immortale ca facìe 'na visite veloce veloce a 'u monde 'nguèdde 'a na gru gialle. Jndr'à le sechele apprisse, 'a torre avenìe destrutte e recostruite 'nu sbuenne de vote; quedda de osce a die ha state fatte jndr'à 'u 1985.
'U termine ausate jndr'à le lènghe europèe (tagliàne: Grecia, albanese: Greqi, inglese: Greece, frangese: Grèce, spagnole: Grecia, portoghese: Grécia, tedesche: Griechenland, russe: Греция, serbo-croate: Grčka, ceche: Řecko) jè de origgene condroverse: iesse pa prima vote jndr'à 'nu frammende de "Il catalogo delle donne", comunemende attribbuite a Esiodo, jndr'à 'u quale se parle de 'n'eroe chiamate Γραικός Graikos (attraverse 'u latine Graecus), figghie de Zeus e Pandora; jndr'à 'u signifecate etniche sue 'u termine, seconde Aristotele, ere 'n'andiche nome d'a tribbù Achèe de le Beozie a nord de l'Attica, ditte graekoi.

Ce non ge se cundane le Isole Sandwich Australe, 'u paìse cchiù 'nzeccate ad 'u pole sud jè 'u Cile (acchijate a 3.718 km de lundanànze). 'A cetata cchiù 'nzeccata jè Ushuaia, ca se iacchije jndr'â Argendine (a 3.910 km de lundanànze) e 'u villagge cchiù 'nzeccate jè Puerto Williams, Cile (a 3.895 km). 'A base de recerche sciendìfeche Amundsen-Scott, appartenènde a le Statère Aunìte, se iacchije pratecamènde jndr'ô pole sud sciugrafeche (a 89°59'51 de latitudene sud, acchijate cchiù o mène a 270 m). 'A distanze 'mbrà 'u pole nord e 'u pole sud sciugrafeche (seconne 'a curvature d'a terre) jè de cirche 20.000 km.

Ôsce jndr'à maggior parte de le standard de le razze pure avicole, quèste venène classefecate a seconne d'u paise de provenienze. Jndr'ô passate (e jndre 'na mesure minore angore ôsce jndre alcune libbre e riviste) le razze avicole pòtene essere scucchiáte seconne varie metode, a seconne de le esigenze d'u lettore. Une de le classefecaziune cchiù canosciute jè quèdde stilate 'n base ad 'u scope pè cui jè allevate 'na razze:

Wuhan (cinese tradizionale: 武漢; cinese semplificato: 武汉; pinyin: Wǔhàn) ète 'u capeluèche d'a provinge de l'Hubei, e 'a cchiù popolose cetate d'a Cina cendrale. se iacchie a 'a confluenze d'u Fiume Azzurre e d'u Fiume Han. Tène 'na popolazzione de 9.100.000 abitande cchiù o mene seconne le stime d'u 2006. Jndr'à l'anne vendi, Wuhan ere 'a capitale de 'nu guverne nazionaliste cinese de sinistre de Wang Jingwei ca ere condre a Chiang Kai-shek. Ète conziderate, in termine americane, cumme 'a "Chicago d'a Cina".

Jndr'à tutte le mode, nonostande l'accende mise sus a 'u dulore, sus a l'erotisme represse e sus a l'ause de figure ibbride, 'a visiona de Frida ere assaije lundane da quedde surrealiste: 'a 'mmagginaziona soje non g'ere 'nu mode pe assè da 'a logeche e sckaffarse jndr'à 'u subconscie, ma cchiuttoste 'u prodotte d'a vita soje ca jedde cercave de rennere accessibbele attraverse 'u simbolisme. L'idèa soje de surrealisme ere 'nu sciucaridde, diceve ca jidde "jè 'a maggeca sorprese de acchià 'nu lione jndr'à l'armadie, addò ire secure de acchià le camicie".
Cu l'arrive de le Normanne, jndr'à 'u 1080 'u feude de Mazzafre, 'nzieme a Motele, Oria e Castellaneta, avenìe assignate a Riccarde Senescalco, nepote de Robberte 'u Guiscardo, passanne sotte 'a diocesi de Motele. Quiste fortificò 'u paese costruenne e restauranne 'u castelle e rialò 'a chiesere de Sanda Lucia cu 'u monastere 'nzeccate e 'a terza parte d'a pesche ca se faceve ogne anne jndr'à 'u jume Patemisco a l'abbazzie d'a Sandissime Trinità de Cava de' Tirreni.

Sulmona éte famose assaije pa produzione de le cunfitte, 'nfatte stonne 'nu sbuenne de 'mbrese e de negozie piccinne e granne ca fanne e vendene le cunfitte.

'A Moldavie, cchiù sattamènde Republica Moldova, jè 'nu state de l'Europe oriendale acchijate 'mbrà 'a Romanie e l'Ucraine. 'A Moldavie jè 'nu state senze sbocche a 'u mare.

'U Congo Belga devende accussì 'na colonie vère e proprie. Quiste fatte ha date origgene a 'nu forte afflusse de colone da ll'Europe, ca se 'nzediarene prengepalmènde sus 'a coste. Jndr'ô 1924 'a Società de le Naziune affide ad 'u Belge cumme mannate 'u Ruanda-Urundi ca venne aunìte ad 'u Congo e ne devende 'a settime provinge; 'a colonie avève oramaje 'nu territorie spannutìsseme e ricche de resorse boschive, giacimènde de diamande, avorie e otre.

Ô state belghe s'ète occupate n'prime istanze de applicà polìteche de 'ndervènde pè 'u quagghiamènde de aeropuèrte, ferrovie, strade. 'A grannèzze d'u territorie d'u bacine d'u jume Congo da condrollà porte a decentralizzà le strutture amministrative. Alcune esponende de le innumerevole etnie congolese, 'mbrà cui Simon Kimbangu, se opposere a ll'attività d'a putènze coloniale belghe, mendre otre gruppe rumasere assaje fedele a lle europee.

'A squadre de pallavvole femmiinile "A.S. Volley Massafra", jndr'à staggione 2009/2010 ha sciucate jndr'à Serie C. St'associazione sportive apponde assaije sus a le uagnune e le uagnedde.

Mediaset éte 'n'aziènde tagliáne ca s'occupe da comunicazzióne televesive, mise ind'a bborse tagliáne e jéte cundrulláte dâ holding Fininvest, 'na sciuggetáte criáte da Silvio Berlusconi. Rappresènde 'u prime gruppe de network televesive tagliáne (e jè 'u prengepále cungurrènde d'a RAI) nate ind'ô 1995 p'a suddivisióne de l'attività tv d'a finanziaria matre.

'u genere cumbrenne 'nu sacche de specie, quasi tutte marine. Esistene pure specie d'acqua dosce , cumme a lAlose agone, e 'nu sacche de specie marine (cumme a lAlose alose) ponnè 'nghianà le fiume pe lunghe stuezze.

'U Gange 'nzime a lle suve affluènde tène 'nu bacine idrografeche ca se spànne sus a 'na grannèzze de cchiù o mène 'nu miglione de chilometre quadrate, ca supporte une de le reggione cchiù denzamènde populate d'u pianete Terra. Quase 'a metata d'a popolazzione de l'Indie jàvite jndre 'nu terze d'u territorie d'u paìse, combrese jndre 500 km d'a catene himalayane a lle 'nderne d'a Chianure d'u Gange.
'A forze de lle acque jè accussì gruèsse ca pòte ccu squagghie 'a chianghe e ccu trascine co' sé detrite de varije dimenzione: chianghe, legne e otre residue vegetale, fanghe, réne. Nnande ccu agghie superate le scése cchiù ripide, 'u jume accumenze ccu mene 'nderre detrite sembre cchiù piccele e, 'na vôte arrevate 'nchianure, lasse sule réne, fanghe e materiale assaje piccele.

Jndr'à zone dette "Corve" ha state acchiate 'n'iscrizione messapeche, ca jè 'a cchiù settendrionale d'u territorie occupate da sta popolazzione. Le condatte andiche cu 'u munne greche onne state testimoniate da le frammende de ceramiche micenèe.

U' pasticcere americane Bartolo "Buddy" Valastro de origgine pugghiese, jndr'à trasmissione televisiva soje inditulate "U' mestre de le torte", ca avène trasmesse in Itaglie da Real Taim, nomine spesse u' Sammarzzan piccè è u megghie liquore pe ffà le creme pe paste e pastette.

'U Stadie "Erasmo Iacovone", ex Stadie "Salinella" da 'u nome d'u quartiere cetadine addò se iacchie, jè 'u magiore stadie de ballone, sportballone d'a cetate. Avenìe inaugurate 'u 8 decemmre 1965 e pigghiò 'u poste d'u vecchie Stadie "Valendine Mazzola". Avenìe costruite jndr'à 100 sciurne, ausanne 130 km de tubbe Innocenti e 900 metre cube de gradone de legne. In murature erane sulamende le spogliatoie e le servizie igienice. 'A capienze collaudate ere pe 22.610 spettature, invece quedda massime avenìe de cirche 25.000. Jndr'à 'u 1978, 'u stadie avenìe inditolate a 'a memorie d'u cendravande Erasmo Iacovone, muerte jndr'à 'n'ingidende stradale 'u 6 febbrare d'u stesse anne. Jndr'à 'u 1985, 'a normativa nove sus a securezze facìe addevendà 'a strutture inagibbele. 'U stadie avenìe allore sottoposte a 'nu cangiamende profonne: le tubbe Innocenti e le gradune in legne avenerene sostituite da 2.500 metre de calcestruzze e da 1.000 quindale de acciaie. Quanne le fatìe spicciarene, appaltate e realizzate in diverse fase jndr'à 'u corse de l'anne successive, 'a capienze ha arrevate 'mbonde a 27.584 spetature.

'U Palie de Tarde jè 'na manifestazione tradizionale in costume ca inglude 'na gare de varche a reme (le sckife) abbinate a le dece riune d'a cetate. Istituite jndr'à 'u 1986 se ripete ogne anne l'8 masce, in concomitanze cu le celebbrazziune in onore de San Catàvete, patrone d'a cetate, ca spicciane 'u 10 masce. 'A seconda e urtema gare se face jndr'à terza dumeneche de luglie

'U bacine idrografeche d'u Mar de le Caraibe jè une de le cchiù granne d'u munne. 'U jume cchiù longhe ca sfocie jndre quiste mare jè 'u Magdalena ca, sorgenne sus a 'u Massicce Colombiane, attraverse 'a Colombie pe' 'na longhezze de cchiù o mène 1.540 km. 'U Maddalena, a sove vôte, receve le acque de otre 'mbortande jume cumme 'u Cauca e 'u Cesar.

Pare ca le fossile acchiate avènene da doje femmene ca onne vissute rispettivamende 'mbrà le 530.000 to 1 miglione de anne fa e 400.000 anne fa. L'Omme Gongwangling rappresende 'u fossile cchiù vecchie de 'n'omme 'nzippate maje acchiate jndr'à l'Asie. Le scenziate classifichescene l'homo erectus latianensis cumme 'na sottospecie de Homo erectus. Le fossile se ponne vedè a 'u Musèe Storeche de Shaanxi, a Xi'an, jndr'à Cine.
Marine de Genòse tène 'na stazione ferroviarie jndr'à 'u paese e pure tène 'na stazione meteorologgeche. 'A stazione meteorologgeche de Marine de Genòse jè una de le tande ca se iacchiane sus 'a coste ioneche. 'A stazione jè de referimende pu servizie meteorologgeche de l'Aeronauteche Militare e pe l'Organizzazzione Mundiale d'a Meteorologgie, relative a 'a località de Marine de Genòse.

'U nuclèe storeche de le abitaziune de Roccaforzata jè 'nu raggruppamende de case ca se 'nzippane sus a l'orle d'u precipizie e da 'u colle scennene a 'u chiane, sus a 'u late de levante d'a Serra de Sand'Elia.

Fine d'a dinastie Han, 'a reggione d'u Jume Azzurre jè addevendate sembe cchiù 'mbortande pe' l'economije d'a Cine. 'U quagghiamènde de sisteme de irrigazione ('u cchiù famuse jè 'u Dujiangyan, a nord ovest de Chengdu, quagghiateduranne 'u periode de le regne combattende) rese l'agricolture assaje stabbele e produttive. Sùbbete, duranne 'a dinastie Qing, le prudotte d'a reggione chiamate Jiangnan (ca cunde 'a vanne meridionale d'u Jiangsu, quèdde settendrionale d'ô Zhejiang, quèdde a sud-est de l'Anhui) costituivane 'nu terze d'u totale nazionale.

Le uragane sonde 'nu prubblème ca se verifeche ogne anne sus a lle isole de le Carabe. 'A lòre nature destruttive se mène pure sus a lle barriere coralline a cause d'u depositate de granne quandetate de réne, fanghe, chianghe e sedimènde.

A chiste se aggiungene le ricorrenze natalizie (presepie allestite jndr'à le grote de le gravine) e pascale ("Prugessione de le Misteri"). Otre ause sonde 'a benedizione de le anemale a 'a chiesere de [[Sand'Andonie Abbate] (17 scennare), l'appezzecà 'u fanove ca simbolegge 'u calore d'a case pa feste de San Gesèppe (19 marze) e, le "varchecidde d'a navigazzione d'a speranze" appennute jndr'à le vicole pu Ferraguste. Mazzafre arrecorde jndr'à devozione popolare 'a Sanda Marije d'u Puzze de Capurso, l'urtema dumeneche de aguste le combagnie de pellegrine de Mazzafre sonde 'mbrà le cchiù numerose 'mbrà le otre comune a pigghià parte a le festeggiaminde.

Il nome "Buriati" è menzionato per la prima volta in un'opera mongola: infatti costoro sono i discendenti diretti dell'antico popolo nomade dei mongoli ed ancora oggi vivono lungo le sponde del lago; una leggenda locale asserisce che la madre di Gengis Khan fosse nata nel villaggio di Barguzin, sulla riva orientale del lago. I buriati d'inverno sono soliti attraversare il lago ghiacciato (quando la crosta è spessa 1 metro) con i camion poiché in tal modo la distanza fra le città di Irkutsk ed Ulan Ude si accorciano di molto, anche se questa pratica è molto pericolosa.

Jndr'à le lènghe medioriendale, invece, (turche Yunanistan, arabe يونان, ebbraiche יוון, persiane andiche Yaunâ) se ause 'a radice Ιωνία ca stè pe Ionia.

Tarde ha state tappe d'u viagge d'a Fiaccola olimbeche quanne onne state le sciueche olimbece de Rome 1960 e de le Sciueche olimbece invernale de Torino 2006.